31/12 2019 10:00

"Vi forventer, at Celtickampen bliver helt udsolgt, så vi anbefaler, at man snart sikrer sig plads, hvis man vil med til den store europæiske aften," siger Jacob Lauesen, der er Director, Brand Marketing & Development i F.C. København.

Hele S12 samt Nedre C udsolgt

"Vi er meget glade for den store interesse! Salget er indtil videre gået forrygende, og her ved nytårstid har vi lige under 30.000 udstedte og reserverede billetter."

"Der har været enormt stor interesse for Sektion 12 og C-tribunen, og både Øvre og Nedre Sektion 12 er udsolgt samt hele Nedre C. Vi har hidtil kun solgt til tidligere billetkøbere til FCK-kampe, hvilket er for at sikre så lav en sammenblanding af fans fra de to klubber som muligt," slutter Jacob Lauesen.

Åbent salg fra 6. januar

Det åbne billetsalg til Celtickampen den 20. februar, kl. 18.55 begynder mandag den 6. januar.

Billetter til Celtics fanafsnit kan dog kun købes gennem Celtic, så vi henviser til klubbens hjemmeside for nærmere information.